དེ་བཞིན་སྦྱང་ཚེར་གྱིས་བྲིས་པའིལ་རྒྱཞེས་པ་དེ་ནི་དེང་རབས་གཞོན་ནུ་མི་ཉུང་བ་ཞིག་གི་མཚོན་བྱེད་གསོན་པོ་ཞིག་ཡིན།རྩོམ་ཡིག་དེའི་ནང་མི་སྣ་གསུམ་གྱི་གླེང་བརྗོད་བརྒྱུད་དེ་དེང་སྐབས་སྤྱི་ཚོགས་དང་ལྷག་པར་དུ་ཤེས་ཡོན་ཅན་གྱི་ཁྲོད་དུ་ཁ་ནས་བརྒྱ་བཤད་སྟོང་བཤད་བྱེད་པ་ལས་རང་ཉིད་ཆང་རག་གི་རྒྱ་མཚོའི་ནང་རོལ་ནས་མི་རིགས་ཀྱི་མདུན་ལམ་དང་འཕེལ་རྒྱས་ལ་སྣང་འཇོག་གཏན་ནས་མི་བྱེད་པའི་སྣང་ཚུལ་ལ་ཟུར་ཟ་བྱས་ཡོད།གསུམ་གྱིས་ལོ་རྒྱུས་ནས་ཆབ་སྲིད་དང་།རྩོམ་རིག་ནས་དཔལ་འབྱོར།གནའ་ནས་དེང་བར་བཅས་ཧ་ལམ་མ་ཁྱབ་པ་མེད་པར་ཤོད་ཅིང་།བསམ་བློར་བཅིངས་འགྲོལ་དང་ལྟ་བ་གསར་བརྗེ་བྱེད་དགོས་ཞེས་ཤོད་ལ་བོད་ལའང་ཧྲ་ཧྲེ་པི་ཡ་དང་ཀོ་མོ་རོ།ལུའུ་ཤུན་ལྟ་བུའི་རླབས་ཆེན་གྱི་རྩོམ་རིག་གི་གདོང་ལེན་པ་དགོས་ཞེས་བཤད་ཀྱང་ཁོ་ཚོ་རང་ཉིད་ནི་ཆང་རག་གི་རྒྱ་མཚོའི་ནང་དུ་ར་རོ་བཞིན་དུ་གནས།ཁོ་ཚོས་ཁ་ནསལ་རྒྱཤོད་ཀྱང་ཁོ་ཚོ་རང་ཉིད་ནི་བཟི་རྒྱུ་འབའ་ཞིག་ལས་མ་འདས་པའི་སྣང་ཚུལ་ལ་རྩོམ་པ་པོས་ཟུར་ཟ་དང་ཉེན་བརྡ་སྤྲད་པ་དེ་ནི་རྩོམ་དེའི་རིན་ཐང་ཡིན།